**משתמשים בחומרים בזהירות ובבטיחות**

**⏴ במבט חדש לכיתה ב**

**היקף יחידת הלימוד:** 2 שעורים

**עמודים:** 31- 35

# מטרות

* התלמידים יביאו דוגמאות לחומרים שעוזרים לנו לניקיון, להדברה, לדישון ולהברה.
* התלמידים יסבירו שבשימוש לא זהיר חלק מהחומרים עלולים להיות מסוכנים.
* התלמידים יסבירו שחייבים להקפיד על הוראות השימוש בחומרים מסוכנים.
* התלמידים יביאו דוגמאות לסימני אזהרה שעל אריזות החומרים.

**הערכות לשיעור**

* להכין אריזות ריקות ונקיות של חומרי ניקוי, דישון, הדברה ותרופות.
* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%97%d7%95%d7%9e%d7%a8%d7%99%d7%9d-%d7%a1%d7%91%d7%99%d7%91/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 51 - 54.

# מהלך השיעור (ראו בעמודים הבאים).

# מהלך השיעור: משתמשים בחומרים בזהירות ובבטיחות

| **מרכיבי מעגל הלמידה** | **פעילויות** |
| --- | --- |
| פתיחה | שיעור זה יעסוק בחומרים מסוכנים, בהסבר מדוע הם מסוכנים ובכלי בטיחות וזהירות שיש לנהוג בהם.  אפשר להתחיל בדיון שבו מבקשים מהתלמידים לציין חומר שהם יודעים שהינו מסוכן לבריאות? שואלים: איך אתם יודעים? (ההורים אמרו, יש סימני אזהרה על האריזה ועוד.)  מטרת השיח הזה לעורר שאילת שאלות אודות הנושאים שבהם יעסוק השיעור.  קוראים את קטע הפתיחה, עמוד 31 ומקיימים דיון בעזרת השאלות שבתבנית שיח שבעמוד 31 והשאלות הבאות:   * + האם יש חומרים שאסור לגעת, לטעום ולהריח?   + באילו חומרים אסור לגעת? הסבירו מדוע   + אילו חומרים אסור להריח? הסבירו מדוע.   + אילו חומרים אסור לטעום? הסבירו מדוע.   + היכן אנו פוגשים את החומרים האלה? |
| התנסות 1 | קוראים את השיר **ניקיון יסודי**, עמוד 32, ממשיכים בדיון בעזרת השאלות שבתבנית **שיח**, עמוד 32.   * + אילו חומרים מוזכרים בשיר? (חומרי ניקיון- סבון כלים, אבקת כביסה, חומרי שטיפה, ניקיון לגוף, חומרי ריח).   + למה הם משמשים אותנו? ( לניקיון, להדברה, לדישון, להבראה)   + מדוע הם מסוכנים? (הם מכילים חומרים שמסכנים את הבריאות).   + אילו חומרים נוספים עלולים להיות מסוכנים? (תרופות, חומרי הדברה, חומרי דישון).   + מתי חומרים אלה עלולים לסכן את הבריאות שלנו? (אם לא משתמשים בהן   + בהתאם להוראות).   קוראים את המידע בתבנית **חשוב לדעת**!, עמוד 32.  מטרת המשימה היא להתריע על הסכנה שבשימוש לא זהיר בחומרים. חומרי ניקיון, תרופות, חומרי הדברה ודישון שנועדו לעזור לניקיון, להבראה, לגידול צמחים ולהרחקת מזיקים עלולים בשימוש לא זהיר ולא בהתאם להוראות היצרן לסכן את הבריאות. |
| התנסות 2 | מביאים אריזות ריקות של חומרי ניקיון, תרופות, חומרי הדברה.  מציגים את החומרים ושואלים למה הם משמשים.  מאתרים את סימני האזהרה על האריזות ומעתיקים אותם למחברת. |
| המשגה | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **זהירות! חומרים מסוכנים,** עמוד 34. פעילות זו היא גרסה דיגיטלית של שאלה 2 בספר בגרסת נייר.   עונים על המשימה **סימני אזהרה** , עמודים 33- 34 . קוראים את המידעון ועונים על השאלות.  התלמידים נעזרים בחושים כדי לזהות חומרים. הם מתבוננים, נוגעים, מריחים וטועמים חומרים שונים. אבל בסביבה שלנו יש חומרים העלולים לפגוע בנו או להזיק לנו, כמו: חומרי הדברה של מזיקים, חומרי ניקוי וגם תרופות. לכן, כבר בשלב מוקדם של נושא ההיכרות והזיהוי של תכונות החומרים, חשוב להתייחס במלוא הרצינות לחומרים מסוכנים. חשוב שהילדים יכירו את המשמעות של ההנחיות המילוליות ואת סמלילי האזהרה המצויים על אריזות של חומרים מסוכנים, וילמדו שאסור לטעום, להריח וגם לגעת בחומרים שאינם מוכרים להם. גם חומרים חשובים לבריאותנו, כמו תרופות, עלולים להיות רעילים ומסוכנים, ויש להשתמש בהם בחוכמה על פי הנחיות הרופאים ועל פי ההוראות הרשומות על האריזות שלהם.  חשוב לשוחח עם התלמידים גם על מקום האחסון המומלץ של חומרים אלה – במקום נפרד מחומרי מזון ומרוחקים מהישג יד של ילדים. |
| יישום | מבצעים את המשימה **משתמשים בחומרים בחכמה**, עמוד 35.  מטרת המשימה לחדד את ההבנה של ההתנהגויות שאסור לעשות ומה מותר לעשות עם חומרים רעילים (מסוכנים) או לא מוכרים. |
| סיכוםורפלקציה | משלימים את המשפטים בהיגדי הסיכום שבתבנית **מה למדנו?**, עמוד 35.  המורה משמיטה מילה במשפטים.  (המילים להשמטה בתוך סוגרים).   1. חֳמָרִים עוֹזְרִים לָנוּ בְּמִגְוַן שִׁמּוּשִׁים (לנִּקּוּי, להַדְבָּרָה, להַבְרָאָה).   חֵלקֶ מֵהֶחֳמָרִים מְסֻכָּנִים לבריאות.   1. בְּעֶזְרַת (סִמְלֵי אַזְהָרָה) מְסַמְּנִים חֳמָרִים מְסֻכָּנִים. 2. כַּאֲשֶׁר מִשְׁתַּמְּשִׁים בָּחֳמָרִים מְסֻכָּנִים חַיָּבִים לְהַקְפִּיד עַל (הַהוֹרָאוֹת).   מה למדתי בשיעור זה שלא ידעתי קודם? |